b'\n_START_ARTICLE_\nPaul Stanley\n_START_SECTION_\nSolokarierre\n_START_PARAGRAPH_\nPaul Stanley har gitt ut to soloalbum. Det f\xc3\xb8rste kom i 1978, som et av Kiss soloalbumene, og det andre i 2006. \xc2\xabLive To Win\xc2\xbb ble fulgt opp med en turne i USA, i oktober og november 2006. I april 2007 fortsatte han turneen i Australia. Flere av konsertene p\xc3\xa5 denne turneen ble filmet og i 2008 ga Stanley ut en DVD fra turneen, \xc2\xabOne Live Kiss\xc2\xbb. Han har ogs\xc3\xa5 tidligere v\xc3\xa6rt p\xc3\xa5 en klubbturn\xc3\xa8 p\xc3\xa5 slutten av 1980-tallet hvor han kun spilte Kiss-sanger.\n_START_SECTION_\nAnnet\n_START_PARAGRAPH_\nI 1999 (25. mai - 1. august, 30. september - oktober) sang Stanley hovedrollen i Phantom of the Opera i Toronto og stykket ble meget popul\xc3\xa6rt. Paul Stanley maler ogs\xc3\xa5 bilder n\xc3\xa5r han ikke spiller i Kiss. Den mest kjente gitaren hans er en egendesignet Ibanez Iceman (PS10). Han brukte denne i perioden 1978-1998. Den flotteste er kanskje den med knuste speil fra 1979. Senere har han g\xc3\xa5tt over til Silvertone. F\xc3\xb8r Kiss studerte Stanley p\xc3\xa5 kunstskolen High School of Music and Art i New York City. Han er en habil maler og flere av bildene hans er til salgs.'